钦定古今图书集成/明伦汇编/官常典/第440卷 > 册府元龟 > 《佐命》
## 钦定古今图书集成/明伦汇编/官常典/第440卷 > 册府元龟 > 《佐命》

夫帝王之兴也，必有命世之人杰，折冲之虎臣周旋
翼从，夷凶戡难，然后大勋以集归运斯格御天下之
图，制亿兆之命者也。自成周著伐罪之誓，汉高有扶
义之举白水兴复，当涂缔构繇是而下，或艰难以创
业，或累积而启祚，莫不有义勇之士为之爪牙，奋扬
威武，式遏乱略周旋夷险，勤宣忠力搴旗以克敌，略
地以辟国用能“震天声而消群慝，厉舆师”而一众志。
成乐推欣戴之美享“利建世及”之报功成名立为《方
来》之所称述。其不伟哉。